Інстытут палітычных дасьледаваньняў «Палітычная сфэра»

**Інстытут палітычных дасьледаваньняў «Палітычная сфера»** () — беларуская дасьледчая й экспэртная ўстанова. Інстытут быў заснаваны ў 2009 годзе ў Менску, афіцыйна зарэгістраваны ў Летуве.

## Мэта
Мэтамі Інстытуту «Палітычная сфера» зьяўляецца сыстэмнае вывучэньне палітыкі й грамадзтва Беларусі й Цэнтральна-Усходняй Эўропы; Фармаваньне прафэсійнай супольнасьці дасьледнікаў палітыкі ў Беларусі, у тым ліку стварэньне неабходнай інфраструктуры для іх прафэсійнай дзейнасьці; Інтэграцыя беларускіх дасьледнікаў у рэґіянальны, эўрапейскі й міжнародны акадэмічны кантэкст, а таксама спрыяньне сумеснай дасьледчай дзейнасьці.

## Гісторыя
Інстытут сфармаваўся на падставе супольнасьці дасьледнікаў, якія згуртаваліся вакол выданьня часопіса «Палітычная сфэра» (выдаецца з 2001 року). У 2001-2006 гг. дзейнасьць супольнасьці часопіса «Палітычная сфера» адбывалася ў Беларускім дзяржаўным унівэрсытэце (катэдра паліталёґіі юрыдычнага факультэту). У 2006-2009 гг. дзейнасьць супольнасьці часопіса адбывалася ў Эўрапейскім гуманітарным унівэрсытэце ў Вільні, Летува. У верасьні 2009 року было публічна абвешчана аб заснаваньні Інстытуту «Палітычная сфэра».

## Асноўныя кірункі дзейнасьці Інстытуту
**Дасьледаваньні й экспэртная дзейнасьць**

* Палітычныя дасьледаваньні (political studies), з асаблівым ухілам у эмпірычныя дасьледаваньні з выкарыстаньнем колькасных мэтадаў.
* Сацыяляґічныя дасьледаваньні, а таксама дасьледаваньні ў галіне гісторыі й культуры.
* Экспэртныя й практычныя дасьледаваньні (policy studies).

**Выдавецкая дзейнасьць**

* Выданьне часопіса палітычных дасьледаваньняў «Палітычная сфэра» (кругабежнасьць: два разы на год). Гэта адно зь вядучых спэцыялізаваных выданьняў па палітычных і сацыяльных навуках у Беларусі. Часопіс друкуе вынікі навуковых дасьледаваньняў з розных галінаў палітычнай навукі й сумежных дысцыплінаў. Выданьне прысутнічае ў шэрагу міжнародных навуковых кніжнях.
* Выданьне англамоўнага часопіса «Belarusian Political Science Review» (пэрыядычнасьць: адзін раз на год).Галоўная задача выданьня — прадставіць чытачу па-за межамі Беларусі найбольш важныя акадэмічныя дасьледаваньні беларускае палітыкі й грамадзтва.
* Выданьне манаграфіяў, перакладаў, анталёґіяў у галіне паліталёґіі й іншых сацыяльных дысцыплінаў. Сярод рэалізаваных выдавецкіх праектаў: анталёґія клясычных тэкстаў «Палітычная навука», «Анталогія краёвай ідэі», пераклады кніг К. Гамулка «Паміж Польшчай і Расіяй», М. Урбана «Беларуская савецкая эліта» і г.д.

**Публічныя падзеі**

* Заснаваньне й адміністраваньне Міжнароднага Кангрэсу дасьледнікаў Беларусі(кругабежнасьць: раз на рок). Праводзіцца з 2011 году на базе Унівэрсытэту Вітаўта Вялікага (Коўна, Летува). Кангрэс заснаваны прадстаўнікамі беларускае й літоўскае грамадзкасьці як мерапрыемства, арыентаванае як на інтэлектуальную супольнасьць, так і шырокія грамадзкія колы Беларусі і іншых краінаў: экспэртаў, журналістаў, грамадзкіх дзеячоў, студэнтаў і г. д. Кангрэс ініцыяваны для інтэграцыі дасьледчыкаў і экспэертаў у палітычнай, сацыяльнай і гуманітарнай сфэрах, а таксама для спрыяньня больш глыбокаму разуменьню Беларусі ў акадэмічных і грамадзкіх асяродках краінаў рэґіёну й сьвету.
* Штогадовая навуковая тэматычная канфэрэнцыя ў Менску (кругабежнасьць: раз на год).

**Дзейнасьць па разьвіцьці акадэмічнай супольнасьці й адукацыі**

* Заснаваньне Міжнароднай PhD-праграмы для Беларусі.
* Публічныя лекцыі.
* Адмысловыя навучальныя курсы (найперш, праграма эўрапеістыкі ў Беларускім Калегіюме).

## Крыніцы

## Вонкавыя спасылкі
* Сайт Інстытута
* Сайт Міжнароднага Кангрэса дасьледнікаў Беларусі
* Старонка часопіса "Палітычная сфэра"
* Старонка часопіса Belarusian Political Science Review
* Старонка Міжнароднай PHD праграмы для Беларусі

Катэгорыя:Беларускія інстытуты
Катэгорыя:Дасьледніцкія цэнтры
Катэгорыя:Паліталёгія
Катэгорыя:Сацыялёгія
Катэгорыя:Палітычная гісторыя Беларусі
Катэгорыя:Зьявіліся ў 2009 годзе
Катэгорыя:Вышэйшыя навучальныя ўстановы Менску